CELEX: 32022R0800
Language: lt
Date: 2022-05-20 00:00:00
Title: Komisijos įgyvendinimo reglamentas (ES) 2022/800 2022 m. gegužės 20 d. kuriuo dėl veikliųjų medžiagų parafininių alyvų CAS Nr. 64742-46-7, CAS Nr. 72623-86-0 ir CAS Nr. 97862-82-3 patvirtinimo sąlygų iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE)

2022 5 23   
               
               
                  LT
               
               
                  Europos Sąjungos oficialusis leidinys
               
               
                  L 143/4
               
            
         KOMISIJOS ĮGYVENDINIMO REGLAMENTAS (ES) 2022/800
         2022 m. gegužės 20 d.
         kuriuo dėl veikliųjų medžiagų parafininių alyvų CAS Nr. 64742-46-7, CAS Nr. 72623-86-0 ir CAS Nr. 97862-82-3 patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalies c punktą,
         kadangi:
         
                     (1)
                  
                  
                     Tarybos direktyva 2009/116/EB (2) veikliosios medžiagos parafininės alyvos CAS Nr. 64742-46-7, CAS Nr. 72623-86-0 ir CAS Nr. 97862-82-3 įtrauktos į Tarybos direktyvos 91/414/EEB (3) I priedą;
                  
               
                     (2)
                  
                  
                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;
                  
               
                     (3)
                  
                  
                     pagal veikliųjų medžiagų parafininių alyvų CAS Nr. 64742-46-7, CAS Nr. 72623-86-0 ir CAS Nr. 97862-82-3 patvirtinimą, kaip nustatyta Įgyvendinimo reglamento (ES) Nr. 540/2011 priedo A dalyje, jas leidžiama naudoti tik kaip insekticidą ir akaricidą;
                  
               
                     (4)
                  
                  
                     2014 m. rugsėjo 30 d. bendrovė „Total Fluids“ pagal Reglamento (EB) Nr. 1107/2009 7 straipsnio 1 dalį pateikė paraišką Graikijai, valstybei narei ataskaitos rengėjai, prašydama leisti iš dalies pakeisti parafininių alyvų CAS Nr. 64742-46-7, CAS Nr. 72623-86-0 ir CAS Nr. 97862-82-3 patvirtinimo sąlygas, kad jas būtų galima naudoti kaip fungicidą. Valstybė narė ataskaitos rengėja nustatė, kad paraiška priimtina;
                  
               
                     (5)
                  
                  
                     valstybė narė ataskaitos rengėja įvertino naują parafininių alyvų CAS Nr. 64742-46-7, CAS Nr. 72623-86-0 ir CAS Nr. 97862-82-3 naudojimo paskirtį, dėl kurios paraiška buvo pateikta 2014 m., atsižvelgdama į galimą jos poveikį žmonių ir gyvūnų sveikatai bei aplinkai pagal Reglamento (EB) Nr. 1107/2009 4 straipsnį, ir parengė vertinimo ataskaitos projektą, kurį 2018 m. vasario 6 d. pateikė Europos maisto saugos tarnybai (toliau – Tarnyba) ir Komisijai;
                  
               
                     (6)
                  
                  
                     pagal Reglamento (EB) Nr. 1107/2009 12 straipsnio 1 dalį Tarnyba peržiūrėtą vertinimo ataskaitą išsiuntė pareiškėjai ir valstybėms narėms, kad jos pateiktų pastabų, ir paskelbė ją viešai. Pagal Reglamento (EB) Nr. 1107/2009 12 straipsnio 3 dalį pareiškėjos buvo paprašyta pateikti papildomos informacijos;
                  
               
                     (7)
                  
                  
                     2021 m. rugsėjo 23 d. Tarnyba pateikė Komisijai išvadą (5) dėl to, ar galima manyti, kad nauja parafininių alyvų CAS Nr. 64742-46-7, CAS Nr. 72623-86-0 ir CAS Nr. 97862-82-3 naudojimo paskirtis atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;
                  
               
                     (8)
                  
                  
                     2022 m. sausio 27 d. Komisija pateikė parafininių alyvų CAS Nr. 64742-46-7, CAS Nr. 72623-86-0 ir CAS Nr. 97862-82-3 peržiūros ataskaitos papildymą ir šio reglamento projektą Augalų, gyvūnų, maisto ir pašarų nuolatiniam komitetui;
                  
               
                     (9)
                  
                  
                     Komisija paragino pareiškėją pateikti pastabų dėl peržiūros ataskaitos papildymo, kurios buvo atidžiai išnagrinėtos;
                  
               
                     (10)
                  
                  
                     atsižvelgiant į bent vieno augalų apsaugos produkto, kurio sudėtyje yra parafininių alyvų CAS Nr. 64742-46-7, CAS Nr. 72623-86-0 ir CAS Nr. 97862-82-3, naudojimą pagal vieną ar kelias tipiškas paskirtis, buvo nustatyta, kad, naudojant jį kaip fungicidą, Reglamento (EB) Nr. 1107/2009 4 straipsnyje nustatytų kriterijų laikomasi. Todėl tikslinga iš dalies pakeisti konkrečias nuostatas, išdėstytas parafininių alyvų CAS Nr. 64742-46-7, CAS Nr. 72623-86-0 ir CAS Nr. 97862-82-3 patvirtinime, nurodant, kad šias parafinines alyvas galima naudoti ne tik kaip insekticidą ir akaricidą, bet ir kaip fungicidą;
                  
               
                     (11)
                  
                  
                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;
                  
               
                     (12)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 540/2011 dalinis pakeitimas
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.
         
         
            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. gegužės 20 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 309, 2009 11 24, p. 1.
         
            (2)  2009 m. birželio 25 d. Tarybos direktyva 2009/116/EB, iš dalies keičianti Direktyvą 91/414/EEB, įtraukiant į ją veikliąsias medžiagas parafino alyvas CAS Nr. 64742-46-7, CAS Nr. 72623-86-0 ir CAS Nr. 97862-82-3 (OL L 237, 2009 9 9, p. 7).
         
            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
         
            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
         
            (5)  EFSA (Europos maisto saugos tarnyba), 2021 m.
         
            Peer review of the efficacy as a fungicide of the active substances paraffin oils (CAS 64742-46-7 chain lengths C11–C25, CAS 72623-86-0 chain lengths C15–C30 and CAS 97862-82-3 chain lengths C11–C30); EFSA Journal 2021;19(10)6876doi: 10.2903/j.efsa.2021.6876.
      
      
         
            PRIEDAS
            Įgyvendinimo reglamento (ES) Nr. 540/2011 priedo A dalyje pateiktos lentelės 294 eilutėje, skiltyje „Konkrečios nuostatos“, parafininėms alyvoms CAS Nr. 64742-46-7, CAS Nr. 72623-86-0 ir CAS Nr. 97862-82-3 skirtas įrašas pakeičiamas taip:
            
               „A dalis
               Leidžiama naudoti tik kaip insekticidą, akaricidą ir fungicidą.
               B dalis
               Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į parafininių alyvų CAS Nr. 64742-46-7, CAS Nr. 72623-86-0 ir CAS Nr. 97862-82-3 peržiūros ataskaitos išvadas (įskaitant jos papildymą), visų pirma į jos I ir II priedėlius.
               Naudojimo sąlygose prireikus nurodomos rizikos mažinimo priemonės.“